Virkelig et besøg værd! Ikke nok med at værten har skabt et Airbnb med hjemmelige rammer, så sørges der også for en "startpakke" ved ankomst (brød, mælk, ost mm.). Der var god plads i lejligheden til, at alle kunne være der (5 pers).
Vi besøgte lejligheden henover jul og nytår, og vi var meget heldige med vejret, sol og 19 grader. Der var fyrværkeri i Mellieha by, og vi fik tre retters menu til en god pris på en restaurant lige i nærheden. Generelt mødte vi også kun søde mennesker i nabolaget, som hilste og smilte.
Beliggenheden skiller sig især ud - den er helt igennem fantastisk, og selvom billederne viser det meget godt, så må det opleves i virkeligheden! Både bademuligheder og vandreruter i (kort) gåafstand. Færgen til Gozo (ca. 5 euro tur-retur) er heller ikke langt fra lejligheden, og dette benyttede vi os af flere gange. Bussen går ikke langt fra lejligheden og er nem at benytte - og ellers fungerede Uber rigtig godt. Det store supermarked er tæt på, dog er ruten dertil stejl.